origenes.contra-celsum 6.15
Εἶτα μετὰ ταῦτα ὁ Κέλσος ὡς περιηχηθεὶς τὰ περὶ ταπεινοφροσύνης καὶ μὴ ἐπιμελῶς αὐτὴν νοήσας βούλεται μὲν τὴν παρ᾿ ἡμῖν κακολογεῖν . οἴεται δ᾿ αὐτὴν παράκουσμα εἶναι τῶν Πλάτωνος λόγων , ὅς φησι ποὺ ἐν τοῖς Νόμοις · „ ὁ μὲν δὴ θεὸς , ὥσπερ καὶ ὁ παλαιὸς λόγος , ἀρχήν τε καὶ τελευτὴν καὶ μέσα τῶν ὄντων ἁπάντων ἔχων εὐθείᾳ περαίνει κατὰ φύσιν περιπορευόμενος · τῷ δ᾿ ἀεὶ ξυνέπεται δίκη τῶν ἀπολελειμμένων τοῦ θείου νόμου τιμωρὸς , ἧς ὁ μὲν εὐδαιμονήσειν μέλλων ἐχόμενος ξυνέπεται ταπεινὸς καὶ κεκοσμημένος “ · οὐχ ὁρῶν ὅτι παρὰ τοῖς πολὺ Πλάτωνος ἀρχαιοτέροις λέλεκται ἐν εὐχῇ τό · „ κύριε , οὐχ ὑψώθη μου ἡ καρδία , οὐδὲ ἐμετεωρίσθησαν οἱ ὀφθαλμοί μου , οὐδὲ ἐπορεύθην ἐν μεγάλοις οὐδὲ ἐν θαυμασίοις ὑπὲρ ἐμὲ , εἰ μὴ ἐταπεινοφρόνουν . “ ἅμα δὲ δηλοῦται διὰ τούτων ὅτι οὐ πάντως ὁ ταπεινοφρονῶν ἀσχημόνως καὶ ἀπαισίως ταπεινοῦται , χαμαιπετὴς ἐπὶ τῶν γονάτων καὶ πρηνὴς ἐῤῥιμμένος . ἐσθῆτα δυστήνων ἀμφισκόμενος καὶ κόνιν ἐπαμώμενος . ὁ γὰρ κατὰ τὸν προφήτην ταπεινοφρονῶν , πορευόμενος „ ἐν μεγάλοις καὶ θαυμασίοις “ τοῖς ὑπὲρ αὐτὸν , τοῖς ἀληθῶς „ μεγάλοις “ δόγμασι καὶ τοῖς „ θαυμασίοις “ νοήμασι , ταπεινοῖ ἑαυτὸν „ ὑπὸ τὴν κραταιὰν χεῖρα τοῦ θεοῦ . “ εἰ δέ τινες διὰ τὴν ἰδιωτείαν μὴ τρανώσαντες τὸ περὶ τῆς ταπεινοφροσύνης δόγμα τοιαῦτα ποιοῦσιν , οὐ τὸν λόγον αἰτιατέον , ἀλλὰ τῇ ἰδιωτείᾳ τῶν προθεμένων μὲν τὰ κρείττονα διὰ δὲ τὸν ἰδιωτισμὸν ἀποτυγχανόντων συγγνωστέον . μᾶλλον γὰρ τοῦ κατὰ Πλάτωνα ταπεινοῦ καὶ κεκοσμημένου „ ταπεινὸς καὶ κεκοσμημένος “ ἐστὶν ὁ κεκοσμημένος μὲν διὰ τὸ πορεύεσθαι „ ἐν μεγάλοις “ καὶ „ θαυμασίοις “ ὑπὲρ αὐτόν · ταπεινὸς δὲ , ἐπεὶ καὶ ἐν τούτοις ὢν ταπεινοῦται ἑκὼν . οὐχ ὑπὸ τὸν τυχόντα ἀλλ᾿ „ ὑπὸ τὴν κραταιὰν χεῖρα τοῦ θεοῦ , “ διὰ τοῦ διδασκάλου τῶν τοιούτων μαθημάτων Ἰησοῦ · „ ὃς “ „ οὐχ ἁρπαγμὸν ἡγήσατο εἶναι ἴσα θεῷ , ἀλλ᾿ ἑαυτὸν ἐκένωσε μορφὴν δούλου λαβὼν , “ „ καὶ σχήματι εὑρεθεὶς ὡς ἄνθρωπος ἐταπείνωσεν ἑαυτὸν , γενόμενος ὑπήκοος μέχρι θανάτου , θανάτου δὲ σταυροῦ . “ καὶ οὕτω μέγα δόγμα τὸ περὶ ταπεινοφροσύνης ἐστὶν , ὡς μὴ τὸν τυχόντα διδάσκαλον ἔχειν περὶ αὐτοῦ , ἀλλ᾿ αὐτὸν λέγειν τὸν τηλικοῦτον ἡμῶν σωτῆρα · „ μάθετε ἀπ᾿ ἐμοῦ , ὅτι πρᾷός εἰμι καὶ ταπεινὸς τῇ καρδίᾳ . καὶ εὑρήσετε ἀνάπαυσιν ταῖς ψυχαῖς ὑμῶν . “
Lemmas: εἶτα μετά οὗτος ὁ ξελσυς ὡς περιηχέω ὁ περί ταπεινοφροσύνη καί μή ἐπιμελής αὐτός νοέω βούλομαι μέν ὁ παρά ἐγώ κακολογέω . οἴομαι δέ αὐτός παράκουσμα εἰμί ὁ Πλάτων λόγος , ὅς φημί που ἐν ὁ Νόμος · „ ὁ μέν δή θεός , ὥσπερ καί ὁ παλαιός λόγος , ἀρχή τε καί τελευτή καί μέσος ὁ εἰμί ἅπας ἔχω εὐθύς περαίνω κατά φύσις περιπορεύομαι · ὁ δέ ἀεί συνέπομαι δίκη ὁ ἀπολείπω ὁ θεῖος νόμος τιμωρός , ὅς ὁ μέν εὐδαιμονέω μέλλω ἔχω συνέπομαι ταπεινός καί κοσμέω “ · οὐ ὁράω ὅτι παρά ὁ πολύς Πλάτων ἀρχαῖος λέγω ἐν εὐχή ὁ · „ κύριος , οὐ ὑψόω ἐγώ ὁ καρδία , οὐδέ μετεωρίζω ὁ ὀφθαλμός ἐγώ , οὐδέ ἐφορεύω ἐν μέγας οὐδέ ἐν θαυμάσιος ὑπέρ ἐγώ , εἰ μή ταπεινοφρονέω . “ ἅμα δέ δηλόω διά οὗτος ὅτι οὐ πάντως ὁ ταπεινοφρονέω ἀσχήμων καί ἀπαίσιος ταπεινόω , χαμαιπετής ἐπί ὁ γόνυ καί πρηνής ῥίπτω . ἐσθής δύστηνος ἀμφιίσκω καί κόνις ἐπαμάομαι . ὁ γάρ κατά ὁ προφήτης ταπεινοφρονέω , πορεύω „ ἐν μέγας καί θαυμάσιος “ ὁ ὑπέρ αὐτός , ὁ ἀληθής „ μέγας “ δόγμα καί ὁ „ θαυμάσιος “ νόημα , ταπεινόω ἑαυτοῦ „ ὑπό ὁ κραταιός χείρ ὁ θεός . “ εἰ δέ τις διά ὁ ἰδιωτεία μή τρανόω ὁ περί ὁ ταπεινοφροσύνη δόγμα τοιοῦτος ποιέω , οὐ ὁ λόγος αἰτιατέον , ἀλλά ὁ ἰδιωτεία ὁ προτίθημι μέν ὁ κρατύς διά δέ ὁ ἰδιωτισμός ἀποτυγχάνω συγγνωστέος . μάλα γάρ ὁ κατά Πλάτων ταπεινός καί κοσμέω „ ταπεινός καί κοσμέω “ εἰμί ὁ κοσμέω μέν διά ὁ πορεύω „ ἐν μέγας “ καί „ θαυμάσιος “ ὑπέρ αὐτός · ταπεινός δέ , ἐπεί καί ἐν οὗτος εἰμί ταπεινόω ἑκών . οὐ ὑπό ὁ τυγχάνω ἀλλά „ ὑπό ὁ κραταιός χείρ ὁ θεός , “ διά ὁ διδάσκαλος ὁ τοιοῦτος μάθημα Ἰησοῦς · „ ὅς “ „ οὐ ἁρπαγμός ἡγέομαι εἰμί ἴσος θεός , ἀλλά ἑαυτοῦ κενόω μορφή δοῦλος λαμβάνω , “ „ καί σχῆμα εὑρίσκω ὡς ἄνθρωπος ταπεινόω ἑαυτοῦ , γίγνομαι ὑπήκοος μέχρι θάνατος , θάνατος δέ σταυρός . “ καί οὕτως μέγας δόγμα ὁ περί ταπεινοφροσύνη εἰμί , ὡς μή ὁ τυγχάνω διδάσκαλος ἔχω περί αὐτός , ἀλλά αὐτός λέγω ὁ τηλικοῦτος ἐγώ σωτήρ · „ μανθάνω ἀπό ἐγώ , ὅτι πρᾶος εἰμί καί ταπεινός ὁ καρδία . καί εὑρίσκω ἀνάπαυσις ὁ ψυχή σύ . “